Sopra Steria

Sopra Steria Group SA er et europeisk IT-konsulentselskap med over 46 000 ansatte i 25 land. Selskapet er børsnotert i Paris, og omsatte for 4,4 milliarder euro i 2019.


== Norge ==
Hovedkontoret for Sopra Sterias skandinaviske virksomhet ligger i Posthuset i Oslo, med over 2 500 medarbeidere. I Sverige og Danmark er det rundt 500 medarbeidere. Selskapet er blant de største it-konsulentselskapene i Norge, og omsatte for tre milliarder kroner i 2021. Sopra Steria ble kåret til Norges beste arbeidsplass av Best Place to Work Institute i 2017, 2018, 2019, 2020, 2021, og 2022.Sopra Steria arbeider med strategiutvikling, IT-rådgivning, systemutvikling og digitale løsninger. I tillegg har selskapet en avdeling som jobber med drift av systemer og infrastruktur hos kundene. Blant annet drifter Sopra Steria IT-systemene til både Oslo kommune og Trondheim kommune.Sopra Steria i Oslo har kontorer i toppetasjene av Posthuset og i Byporten. I tillegg har firmaet kontorer i Stavanger, Trondheim, Bergen, Drammen og Kristiansand. I 2022 kunngjorde selskapet at de etablerer seg også i Tromsø, Fredrikstad og Hamar.Administrerende direktør i Norge (per februar 2022) er Kjell Rusti, som tiltrådte stillingen i 1998.


== Historikk ==
1969 – Steria grunnlegges av Jean Carteron
1973 – Firmaet inngår kontrakt om automatiseringsprosjekt for Agence France-Presse
1978 – Sterias internasjonale ekspansjon starter med etableringen av datterselskap i Sveits
1981 – Selskapet vinner kontrakt som hovedentreprenør i forbindelse med Télétel 3V-prosjektet, som markerte starten på lanseringen av Minitel i Frankrike
1986 – Firmaet oppnår en eksportkontrakt om automatisering av sentralbanken i Saudi-Arabia
1987 – Selskapet utvikler systemet for å styre førerløse tog for Paris' RER A-linje
1990 – Steria etablerer datterselskap og kontor i Tyskland, Spania og Saudi-Arabia
1993 – Firmaet implementerer informasjonssystemet på Jakartas flyplass
1999 – Steria starter et datterselskap sammen med Atos innen nettbanksystemer, og etablerer datterselskapene Steria UK og Steria Asia i Singapore. Det åpner et kontor i Düsseldorf, Tyskland, og blir notert på Second Marché på børsen i Paris
2000 – Steria signerer kontrakt med Cegetel, HP og JD Edwards for å tilby on-line ASP-tjenester. Kjøper Experians outsourcingsvirksomhet. Fusjon med TECSI. Kjøper EQUIP-gruppen.
2001 – Firmaet Bulls europeiske konsulentdivisjon Integris
2002 – Selskapet oppnår én milliard euro i omsetning
2003 – CIC-securities kårer Steria til Europas beste it-konsulentselskap
2004 – CIC-securities kårer Steria til Europas beste it-konsulentselskap for andre året på rad. Steria etablerer av Steria-kontor i Hongkong.
2005 – Steria-kontoret i Polen blir åpnet. Selskapet kjøper opp Mummert Consulting i Tyskland
2006 – Steria passerer 10 000 medarbeidere
2007 – Steria kjøper det britiske outsourcingsselskapet Xansa, og har etter oppkjøpet 18 000 medarbeidere i 16 land, deriblant 5000 i India
2008 – Firmaet passerer 20 000 medarbeidere
2014 – Steria fusjonerer med det franske konsulentselskapet Sopra
2015 – Selskapet endrer navn til Sopra Steria


== Referanser ==


== Eksterne lenker ==
Norsk hjemmeside
Internasjonal hjemmeside